|  |  |  |
| --- | --- | --- |
|  | Nova pot 91351 Brezovica01 36 51 233www.vrtci-brezovica.si |  |

**NAZIV AKTIVNOSTI: Narava se prebuja.**

|  |  |
| --- | --- |
| **področje aktivnosti po kurikulumu**  |  Področje Narava |
| **starost otrok** | 5-6 let |
| **strokovni delavki** | Janja Suhadolnik, Marjanca Cilenšek |
| **namen aktivnosti** |  -Vrtnarjenje- igra z zemljo, opazovanje živih organizmov, sajenje semen, zalivanje, opazovanje rasti rastlin, vejice obrezanih grmovnic, ribeza,.. dajte v kozarec z vodo in vejice bodo naredile korenine, te vejice posadite in vzgojili boste svoje rastline.-Rože lahko naberete in naredite herbarij. -Nabiramo regrat za solato ali regratov med. -Pripravite posodo z zemljo, kamor boste posadili jagode iz vrtčevskega vrtička, ker jih moramo razredčiti.-Očiščevalna akcija vrta in dvorišča svojega doma. |
| **potreben material** | 1.semena/vejice ribeza, cvetočih grmovnic, posoda z vodo, zemlja, posoda ali prostor na vrtičku.2. cvetoče rastline ali listi na travniku, papir, lepilo, knjige za obtežitev.3. regratovi cvetovi, limone, sladkor, voda, čista krpa in cedilo, posoda4. posoda z zemljo, sadike jagod, ki jih boste dobili iz vrtčevske gredice, ko se spet vidimo.5. zaščitne rokavice, vreča za odpadke, posoda za naravni material, posoda za zanimive predmete, s katerimi se lahko igramo, grablje |
| **opis aktivnosti****(navodilo za aktivnosti)** | .-Igra z zemljo: otrok se rad igra z zemljo, tako kot v peskovniku. Zemlja je mini živalski vrt, poln zanimivosti.- Po navodilu iz embalaže semen, posejete seme rastlin, ki jih imate doma. Skrbite, da bo dovolj zemlje v posodi, zalivajte in zabeležite, kdaj bo seme vzklilo.- Ko obrezujete grmovnice, postavite vejice v kozarec z vodo in opazujte, kdaj bodo zrastle koreninice. Dolivajte vodo, če je zmanjka. Ko so korenine večje, posadite vejico na željeno mesto- lahko tudi v večjo posodo in rasti bo pričelo novo grmičevje. Sem preizkusila in uspela sta ribez in josta.-Herbarij so posušene rastline ali listki iz travnika, kasneje tudi iz dreves, opremljeni s podatki: slovensko/ latinsko ime rastline, čas in kraj nabiranja, posebnosti, zdravilni učinki. Rastlina, ki jo želite posušiti, mora biti nabrana v suhem vremenu. Doma jo lepo položite med papir, da se počasi suši. Papir menjate po potrebi. Ko je rastlina posušena, jo s tankim trakom selotejp lepila, prilepite na papir in dopišite podatke. Liste lahko vlagate v mapo ali rastline nalepite v lep zvezek. Ob tem, ko delate herbarij ali opazujete že posušene rastline, se vedno spomnite, da popijete dovolj vode na dan, drugače se tudi naše celice v telesu posušijo.-Regratov med:Naberemo 200 regratovih cvetov. Kuhamo jih pol ure v ¾ l vode. Ožemi tri limone in dodaj k cvetovom, kuhaj še nekaj minut. PREVIDNO!: Vročo tekočino s cvetovi in limoninim sokom precedi čez krpo, dodaj 2 kg sladkorja in počasi kuhaj še 20 minut. Ohladi, tekočino zlij v čiste kozarce in dobro pokrij. Med je tekoč in primeren za slajenje čaja. Okolica našega doma je v teh časih podaljšan prostor, kamor lahko gremo. Skupaj z otroki se sprehodite okoli doma, po vrtu in preglejte, če je potrebno kaj pospraviti. Naredite načrt dela in zadolžitev in otroci bodo veliko postorili, saj radi delajo. Ustvarite si kotiček, kjer boste vsak dan lahko skupaj popili topel čaj in se imeli lepo. |
| **morebitne fotografije dejavnosti iz interneta (navedite še vir)** |  |
| **Misel, komentar vzgojiteljice** | Spoštovani starši, dragi otroci, Narava je naša učiteljica, naš poseben dom in kraj, kjer najdemo novih moči za življenje. Ohranjajmo jo čisto, da se bomo vsak dan lahko vračali k njej. Vsak dan naštejete tri stvari v naravi, za katere ste hvaležni. Želim vam lep pozdrav in ostanite zdravi!  |